«Η Αρετούλα στη χώρα των Γκρι-Γκρι»: Παιδική βιβλιοπαρουσίαση στις 20 Ιουλίου 2026 στην Παιδική – Εφηβική Βιβλιοθήκη Σούδας
2026-07-20 11:00 - 12:30 (Europe/Athens) | Παιδική-Εφηβική Βιβλιοθήκη Σούδας, 25ης Μαρτίου 87, Σούδα Τ.Κ. 73200, Χανιά, Σούδα, 73200, Ελλάδα
Ο Δήμος Χανίων και η Δημοτική Βιβλιοθήκη σας προσκαλούν στην παρουσίαση του παιδικού βιβλίου «Η Αρετούλα στη χώρα των Γκρι-Γκρι», της συγγραφέως, Άρτεμης Πλανάκη, σε εικονογράφηση της Λίλας Καλογερή, από τις εκδόσεις Μαγική Βαλίτσα.
Η εκδήλωση θα πραγματοποιηθεί στην Παιδική – Εφηβική Βιβλιοθήκη Σούδας τη Δευτέρα 20 Ιουλίου 2026 στις 11:00, με ελεύθερη είσοδο για το κοινό.
Μέσα από αυτό το τρυφερό παραμυθιστόρημα, που έχει αποσπάσει τιμητικό έπαινο παραμυθιού από την UNESCO, οι μικροί και μεγάλοι μας φίλοι θα έχουν την ευκαιρία να γνωρίσουν από κοντά τη συγγραφέα, να ταξιδέψουν στον μαγικό κόσμο της Αρετούλας, να ανακαλύψουν πώς ένα μικρό κορίτσι, γεμάτο αγάπη για τη φύση και τα ζώα, μπορεί να φέρει τη μεγάλη αλλαγή για έναν πιο όμορφο, φωτεινό κόσμο και να γνωρίσουν τα Χανιά του παρελθόντος μέσα από πλούσιο αρχειακό – φωτογραφικό υλικό.
Σας περιμένουμε στην Παιδική – Εφηβική Βιβλιοθήκη Σούδας για να περάσουμε μαζί ένα όμορφο, δημιουργικό πρωινό γεμάτο φαντασία, ιστορίες και χαμόγελα!
